CELEX: 62021TN0506
Language: da
Date: 2021-08-16 00:00:00
Title: Sag T-506/21: Sag anlagt den 16. august 2021 — Saure mod Kommissionen

11.10.2021   
            
            
               DA
            
            
               Den Europæiske Unions Tidende
            
            
               C 412/25
            
         
      Sag anlagt den 16. august 2021 — Saure mod Kommissionen
      (Sag T-506/21)
      (2021/C 412/27)
      Processprog: tysk
      
         Parter
      
      
         Sagsøger: Hans-Wilhelm Saure (Berlin, Tyskland) (ved Rechtsanwalt C. Partsch)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse om afslag på den af sagsøgeren fremsatte begæring om aktindsigt i Kommissionens dokumenter af 9. juni 2021 ved udstedelse af kopier af samtlige protokoller, sammendrag, notater, noter, akter fra møder, forhandlinger, afgørelser, forslag, beretninger, e-mails, breve, optagelser af telefonsamtaler — navnlig vedrørende Advance Purchase Agreements — og af specifikke kontrakter med medicinalvirksomheder om levering af covid-19-vacciner til bekæmpelse af Corona-pandemien, der er udarbejdet af »Steering Committees« og »Joint Negotiations Teams«, annulleres. Ved Advance Purchase Agreements forstås enhver kontrakt, som Kommissionen har indgået med henblik på køb, levering, sikring, reservation eller udvikling af covid-19-vacciner til EU-medlemsstater.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at sagsøgeren har ret til aktindsigt i de omtvistede dokumenter fra Europa-Kommissionen i henhold til artikel 2, stk.1, i forordning (EF) nr. 1049/2001 (1). Kommissionens afslag tilsidesætter denne bestemmelse.
               
            
                  2.
               
               
                  Andet anbringende om, at der ikke er nogen udelukkelsesgrunde, der er til hinder for sagsøgerens ret til aktindsigt. Navnlig er udelukkelsesgrunden i artikel 4, stk. 1, litra b), i forordning (EF) 1049/2001 ikke til hinder for sagsøgerens begæring. Udbredelsen af de oplysninger, der er begæret aktindsigt i, er nødvendig for talrige formål i den offentlige interesse. Derfor er et eventuelt indgreb i privatlivets fred og i den enkeltes integritet tilladt. Endvidere skal risikoen for en konkret og faktisk skade bevises. Sagsøgte har imidlertid ikke løftet denne bevisbyrde.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).